SET ปิดพุ่งกระฉูด 30 จุด รับเจรจาการค้าสหรัฐฯ-จีนสดใส แนะจับตาผลประชุมกนง. 6 พ.ย.นี้
SET ปิดพุ่งกระฉูด 30 จุด รับเจรจาการค้าสหรัฐฯ-จีนสดใส แนะจับตาผลประชุมกนง. 6 พ.ย.นี้ โดยดัชนีปิดตลาดวันนี้ที่ระดับ 1,622.25 จุด เพิ่มขึ้น 29.73 จุด หรือ 1.87% มูลค่าการซื้อขาย 6.45 หมื่นล้านบาท
4 พ.ย. 2562

ผู้สื่อข่าวรายงานว่า ดัชนีปิดตลาดวันนี้ที่ระดับ 1,622.25 จุด เพิ่มขึ้น 29.73 จุด หรือ 1.87% มูลค่าการซื้อขาย 6.45 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวขึ้นได้แรงกว่าที่คาดไว้มาก แนวเดียวกับตลาดหุ้นในภูมิภาคเอเชียที่ต่างปรับตัวขึ้นกัน โดยรับแรงหนุนจากหุ้นขนาดใหญ่ที่ขึ้นนำตลาดฯ ขานรับการเจรจาการค้าระหว่างสหรัฐฯ และจีนที่มีสัญญาณที่ดี
นอกจากนี้ยังมีประเด็นบวกจากการประชุมสุดยอดอาเซียนที่ไทยเป็นเจ้าภาพ โดยคาดว่าจะมีข้อสรุปการเจรจาทำความตกลงหุ้นส่วนเศรษฐกิจระดับภูมิภาค (RCEP) และมีความมุ่งมั่นที่จะให้มีการลงนามข้อตกลงทางการค้าร่วมกันระหว่างประเทศสมาชิกทั้ง 16 ประเทศในปี 63 ต่อไป ซึ่งอาจจะมีดีลการค้าขนาดใหญ่เกิดขึ้น เนื่องจาก RCEP มีขนาดเศรษฐกิจคิดเป็น 1 ใน 3 ของจีดีพีโลก หนุนการลงทุนตลาดหุ้นภูมิภาคเอเชียในวันนี้ด้วย นอกจากนี้ประธานาธิบดีโดนัลด์ ทรัมป์ แห่งสหรัฐฯ ยังจะไม่ขึ้นภาษีนำเข้ารถยนต์จากยุโรปด้วย
อย่างไรก็ดี ให้ติดตามการประชุมคณะกรรมการนโยบายการเงิน (กนง.) ในวันที่ 6 พ.ย.นี้ และการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในวันพรุ่งนี้ (5 พ.ย.) นายวีระวัฒน์ กล่าวว่า ตลาดฯคงจะแกว่งไซด์เวย์ออกด้านข้าง โดยมีแนวรับ 1,610 จุด ส่วนแนวต้าน 1,640 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
JAS     มูลค่าการซื้อขาย  5,087.96 ล้านบาท ปิดที่    4.90 บาท  เพิ่มขึ้น 0.52 บาท
PTT     มูลค่าการซื้อขาย  2,653.34 ล้านบาท ปิดที่   45.50 บาท  เพิ่มขึ้น 0.25 บาท
GULF    มูลค่าการซื้อขาย  2,545.20 ล้านบาท ปิดที่  172.00 บาท  เพิ่มขึ้น 9.50 บาท
AOT     มูลค่าการซื้อขาย  2,471.65 ล้านบาท ปิดที่   80.00 บาท  เพิ่มขึ้น 2.00 บาท
CPALL   มูลค่าการซื้อขาย  2,459.17 ล้านบาท ปิดที่   78.00 บาท  เพิ่มขึ้น 2.25 บาท
 
ตลาดหุ้นเอเชีย
